wickkiey/tamil-wikipedia-chunked huggingface dataset:
# ஹிஃபாஸட்-இ-இஸ்லாம் வங்காளதேசம்

## கல்விக்கு எதிரான பேரணி, 2010

இக்குழு தொடங்கி ஒரு மாதத்திற்குள் வக்காளதேசத்தின் சிட்டகொங் நகரில் ஆயிரக்கணக்கான மதராசா மாணவர்கள் வன்முறையில் ஈடுபட்டனர். இஸ்லாமிய அடிப்படைவாதக் கல்விக்கு ஆதரவாகவும் வங்காளதேச அரசின் நவீன கல்விக் கொள்கைக்கு எதிராகவும் போராட்டத்தில் ஈடுபட்டனர்.
# ஹிஃபாஸட்-இ-இஸ்லாம் வங்காளதேசம்

## பெண்களின் சம உரிமைக்கு எதிரான பேரணி, 2011

*ஹிஃபாஸட்-இ-இஸ்லாம் வங்காளதேசம்* 2011 ஆம் ஆண்டு அரசின் *தேசிய மகளிர் மேம்பாட்டு வரைவை* (national women development policy) எதிர்த்து போராட்டம் நடத்தினர். இந்த வரைவு வங்காளதேசத்தின் கலாச்சாரத்திற்கு எதிரானது எனக் கூறினர்.
# ஹிஃபாஸட்-இ-இஸ்லாம் வங்காளதேசம்

## ஹிஃபாஸட் மதராசாவில் குண்டுவெடிப்பு

2013 ஆம் ஆண்டு அக்டோபர் மாதம் 7 ஆம் தியதி *ஹிஃபாஸட் மதராசா*வில் குண்டு வெடித்தது. அதன் பின்னான காவல்துறையினரின் விசாரணையில் மதராசா மாணவர்கள் வெடிகுண்டு தயாரிக்கும் போது குண்டு வெடித்ததாகக் கண்டறியப்பட்டடு அம்மதராசாவில் இருந்து அதிக அளவு வெடிபொருட்கள் கைப்பற்றப்பட்டன. ஒசாமா பின் லாடனுன் தொடர்பில் இருந்ததாகவும் அறிவித்தார்.</blockquote>
# பாலி உம்ரிக்கர் விருது

பாலி உம்ரிக்கர் விருது பிசிசிஐயால் வழங்கப்படும் ஒரு விருது ஆகும். இந்த விருது பாலி உம்ரிக்கரின் நினைவாக வழங்கப்படுகிறது. இந்த விருது சிறந்த சர்வதேச வீரருக்கு வழங்கப்படுகிறது. இந்த விருது வாங்கும் வீரருக்கு கோப்பையும், 5 லட்சம் உரூபாய் ரொக்கப் பணமும் வழங்கப்படுகிறது.
# பாலி உம்ரிக்கர் விருது

## விருது

- 2006-07 - சச்சின் டெண்டுல்கர்
- 2007-08 - வீரேந்தர் சேவாக்
- 2008-09 - கவுதம் கம்பீர்
- 2009-10 - சச்சின் டெண்டுல்கர்
- 2010-11 - ராகுல் திராவிட்
- 2011-12 - விராட் கோலி
- 2012-13 - ரவிச்சந்திரன் அஸ்வின்
# ஜாக்ரதா முஸ்லிம் ஜனதா வங்காளதேசம்

**ஜாக்ரதா முஸ்லிம் ஜனதா வங்காளதேசம்** (Jāgrātā Muslim Jānātā Bānglādesh, **ஜே.எம்.ஜே.பி**, JMJB) என்பது வங்காளதேசத்தில் உள்ள இஸ்லாமிய அமைப்பாகும். வங்காளதேச அரசு இந்த அமைப்பை தீவிரவாதக் குழு என அறிவித்துள்ளது. ஜாக்ரதா எனில் வங்க மொழியில் விழிப்புணர்வு எனப் பொருள்.  
இந்த அமைப்பு வங்காளதேசத்தின் வடமேற்குப் பகுதியில் செயல்படுகிறது. இக்குழுவிற்கு அல் காயிதா தீவிரவாத அமைப்புடன் தொடர்பு உள்ளது என கூறப்படுகிறது. ஆனால் அதற்குரிய ஆதாரங்கள் எதுவும் உறுதி செய்யப்படவில்லை. 2005 ஆம் ஆண்டு ஜனவரி மாதம் *நியூயார்க் டைம்ஸ்* பத்திரிகையில் வெளியான செய்தியின்படி வங்காளதேசத்தில் வளர்ந்து வரும் அடிப்படைவாத இஸ்லாமியக் குழுக்களுள் இதுவும் ஒன்று எனக் குறிப்பிடப்பட்டுள்ளது. வங்காளதேசத்தில் நடந்த தொடர் குண்டு வெடிப்புகளுக்கு இக்குழு காரணம் ஆகும். பின் இக்குழுவைப் பற்றி தெரிய ஆரம்பித்தது. அதன் பின்னர் 2004 ஆம் ஆண்டு வங்காளதேச அரசால் இக்குழு தடை செய்யப்பட்டு பலர் கைது செய்யப்பட்டனர். கைது செய்யப்பட்டவர்கள் வழங்கி தகவலின் படி இவர்கள் அமெரிக்காவிற்கு எதிராகப் போர்புரிய ஆப்கானிஸ்தான் மற்றும் ஈரானில் பயிற்சி எடுத்தவர்கள் என தெரியவந்தது. பங்களா பாய் பற்றி தகவல் தருபவர்களுக்கு சன்மானம் என வங்காளதேச அரசு அறிவித்தது. அதன் பின் நடந்த தொடர் கண்காணிப்பில் பங்களா பாய் *மைமென்சிங்* மாவட்டத்தில் அவரது மனைவி மற்றும் 5 ஆதரவாளர்களுடன் இருக்கும் போது காவல்துறையினரால் கைது செய்யப்பட்டார்.
# வார்ப்புரு:Q-box/doc

### Usage

This is a sample Q-box (transcribed from /doc). Q-boxes are designed to be attractive and simple. To make a Q-box, simply use the following parameters:
<pre>  
Your text to go inside the Q-box
</div>
</pre>  
**tab-text** (required) is what you want the tab to say at the top.  
**-color** (optional) can be any color that CSS understands, such as "blue", "black", "#FFAAAA" or "RGB(200, 100, 255)". The default is black. See also: List of colors and Web colors.  
**tab-background** (optional) is the image to use for the tab. This image must be wide and high. Possibilities include the following:  
The default is Cartella grigia.jpg.  
Be sure to remember the to go at the end of the box.
</div>
# இரும்பு(II) சல்பைடு

**இரும்பு(II) சல்பைடு** (*Iron(II) sulfide*) என்பது FeS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பெரசு சல்பைடு என்ற பெயராலும் இது அழைக்கப்படுகிறது. இரும்பு(II) சல்பைடுகள் பெரும்பாலும் விகிதவியல் அல்லாத அளவுகளில் இரும்பு குறைபாடு கொண்டவையாக இருக்கும். அனைத்தும் கருப்பு நிறம் கொண்டவையாகவும் தண்ணீரில் கரையாதவையாகவும் இருக்கும்.
# இரும்பு(II) சல்பைடு

## தயாரிப்பு

இரும்பையும் கந்தகத்தையும் சேர்த்து சூடுபடுத்தி வினைபுரியச் செய்தால் இரும்பு(II) சல்பைடு உருவாகும்.:  
:Fe + S → FeS  
FeS ஆனது நிக்கல் ஆர்சனைடு கட்டமைப்பை ஏற்றுக்கொள்கிறது. இதில் எண்முக Fe மையங்கள் மற்றும் முக்கோணப் பட்டக சல்பைடு தளங்கள் உள்ளன.
# இரும்பு(II) சல்பைடு

## வேதி வினைகள்

இரும்பு(II) சல்ஃபைடு ஐதரோகுளோரிக் அமிலத்துடன் வினைபுரிந்து அழுகிய முட்டையின் நாற்றமுடைய நச்சுவாயுவான ஐதரசன் சல்பைடை உருவாக்கும்.:  
:FeS + 2 HCl → FeCl<sub>2</sub> + H<sub>2</sub>S
::FeS + H<sub>2</sub>SO<sub>4</sub> → FeSO<sub>4</sub> + H<sub>2</sub>S  
ஈரமான காற்றில், இரும்பு சல்பைடுகள் நீரேற்றப்பட்ட இரும்பு சல்பேட்டாக ஆக்சிசனேற்றம் அடைகின்றன.
# குல்னா

**குல்னா** (Khulna, வங்காள மொழி: খুলনা ) வங்காள தேசம் நாட்டில் அமைந்துள்ள நகரம் ஆகும். இது குல்னா மாவட்டத்தின் தலைநகர் ஆகும். இந்நகர் வங்காளதேசத்தின் தென்மேற்குப் பகுதியில் *ருப்ஷா* மற்றும் *பாய்ரப்* ஆற்றங்கரையில் அமைந்துள்ளது. இந்நகரின் ஆற்றங்கரைத் துறைமுகம் வங்காளதேசத்தின் பழமையான ஆற்றங்கரைத் துறைமுகங்களுள் ஒன்று ஆகும். இந்நகரம் குல்னா மாவட்டம் மற்றும் குல்னா கோட்டத்திற்கு நிர்வாகத் தலைமையிடம் ஆகும்.  
இந்நகரம் வங்காளதேசத்தின் மூன்றாவது பெரிய நகரம் ஆகும். முதலிரண்டு நகரங்கள் முறையே தாக்கா மற்றும் சிட்டகொங் ஆகும். நாட்டின் முக்கியமான தொழிற்சாலைகள் இந்நகரில் அமைந்துள்ளன. இந்நகரின் மக்கட்தொகை 2007 ஆம் ஆண்டின் கணக்குப்படி 10,00,000 ஆகும். தற்போது 14,35,422 பேர் இருக்கக்கூடும் என கணிக்கப்பட்டுள்ளது.  
இந்நகர் வங்காளதேசத்தின் தலைநகரான தாக்கா நகரிலிருந்து 333 கிலோமீட்டர்கள் தொலைவில் அமைந்துள்ளது. இப்பகுதியில் அமைந்திருந்த குல்னேஸ்வரி கோயிலின் பெயராலே இந்நகருக்கு இப்பெயர் வந்தது. இந்நகரின் கல்வியறிவு 59.1% ஆகும்.
# கால்சியம் கார்பைடு

**கல்சியம் கார்பைடு** (*Calcium carbide*) என்பது CaC<sub>2</sub> என்ற மூலக்கூறு வாய்பாட்டைக் கொண்ட ஒரு சேர்மம் ஆகும். தொழிற்துறையில் இது அசெட்டிலின், கல்சியம் சயனமைடு போன்ற வளிம உற்பத்திகளில் முக்கியமாகப் பயன்படுத்தப்படுகிறது.  
தூய கல்சியம் கார்பைடு நிறமற்றதாகும். எனினும் சந்தையில் உள்ள கல்சியம் கார்பைடு சாம்பல் மற்றும் பழுப்பு நிறமுடையதாக இருக்கும். இதில் 80-85% CaC<sub>2</sub> காணப்படும். மீதமானவை CaO (கல்சியம் ஒக்சைடு), Ca<sub>3</sub>P<sub>2</sub> (கல்சியம் பொஸ்பைடு), CaS (கல்சியம் சல்பைடு), Ca<sub>3</sub>N<sub>2</sub> (கல்சியம் நைட்ரைடு), SiC (சிலிக்கன் கார்பைடு) ஆகியவையாகும்.  
இச்சேர்மம் இந்தியாவில் சட்டத்துக்குப் புறம்பாகப் பழங்களைப் பழுக்க வைக்கப் பயன்படுத்தப்படுகின்றது. எனினும் இப்பயன்பாடு புற்றுநோயைத் தோற்றுவிக்கக்கூடியது.
# கால்சியம் கார்பைடு

## உற்பத்தி

கல்சியம் கார்பைடு தொழிற்சாலைகளில் மின்வில் உலை மூலம் கல்சியம் ஒக்சைடு (நீறாத சுண்ணாம்பு) மற்றும் கரிமத்தை 2000&nbsp;°C வெப்பநிலையில் சூடாக்குவதால் பெறப்படுகின்றது. இம்முறை 1888ஆம் ஆண்டு கண்டுபிடிக்கப்பட்டது.  
:CaO + 3 C → CaC<sub>2</sub> + CO  
சாதாரண தீயால் இவ்வெப்பநிலையை அடைய முடியாததால் காரீய மின்வாய்களுடைய மின்வில் உலை கல்சியம் கார்பைட்டு உற்பத்திக்குப் பயன்படுத்தப்படுகின்றது. பொதுவாக இம்முறையில் பெறப்படும் கலவையில் 80% கல்சியம் கார்பைட்டு அடங்கியிருக்கும். இவ்வாறு பெறப்படுவதை நொறுக்கி அதன் கல்சியம் கார்பைட்டு அளவை ஒரு மாதிரியுடன் நீரைக் கலப்பதன் மூலம் துணிவர். நீருடன் தாக்கமடையும் போது உருவாக்கப்படும் அசிட்டலீன் வாயுவின் கனவளவைக் கொண்டு இது அளவிடப்படும். உதாரணமாக பிரித்தானியாவில் நியம அளவாக 295 லீ/கிகி உம் செருமனியில் 300 லி/கிகி உம் உள்ளது. கார்பைட்டில் காணப்படும் மாசு பொஸ்பைடு ஆகும். இது நீரேற்றப்பட்ட நிலையில் பொஸ்பைனைத் தருகிறது.
# கால்சியம் கார்பைடு

## பயன்பாடு

### அசிட்டலீன் வாயு உற்பத்தி

பல்வேறு பயன்பாடுகளை உடைய அசிட்டலீன் வாயுவை (C<sub>2</sub>H<sub>2</sub>) கல்சியம் கார்பைட்டையும் நீரையும் கொண்டு உற்பத்தி செய்ய இயலும். இது 1862 ஆம் ஆண்டில் பிரீட்ரிக்கு வூலர் என்பவரால் கண்டுபிடிக்கப்பட்டது.  
:CaC<sub>2</sub> + 2 H<sub>2</sub>O → C<sub>2</sub>H<sub>2</sub> + Ca(OH)<sub>2</sub>
# கால்சியம் கார்பைடு

## பயன்பாடு

### கல்சியம் சயனமைட் உற்பத்தி

கல்சியம் கார்பைட்டை உயர் வெப்பநிலையில் நைதரசன் வாயுவுடன் தாக்கமடையச் செய்வதன் மூலம் கல்சியம் சயனமைட் உற்பத்தி செய்யப்படுகின்றது.  
:CaC<sub>2</sub> + N<sub>2</sub> → CaCN<sub>2</sub> + C  
கல்சியம் சயனமைட் வேதி உரமாகப் பயன்படுத்தப்படுகின்றது. இது நீரேற்றம் செய்யப்படும் போது சயனமைடை (H<sub>2</sub>NCN) தருகிறது.
# குல்னா மாவட்டம்

**குல்னா மாவட்டம்** (Khulna District, வங்காள மொழி: খুলনা জেলা) வங்காளதேசம் நாட்டின் மாவட்டங்களுள் ஒன்று. இம்மாவட்டத்தின் தலைநகர் குல்னா ஆகும். இம்மாவட்டம் *குல்னா கோட்டத்தில்* (Khulna Division) அமைந்துள்ளது. இம்மாவட்டத்தின் மொத்தப் பரப்பளவு 4394.46 சதுர கிலோமீட்டர்கள் ஆகும். இதன் எல்லைகளாக ஜெஸ்சூர் மாவட்டம், நராய்ல் மாவட்டம், பேகர்காட் மாவட்டம், சத்கீரா மாவட்டம் ஆகிய மாவட்டங்கள் அமைந்துள்ளன. இம்மாவட்டத்தில் உள்ளோரில் 58.71% பேர் கல்வியறிவு பெற்றுள்ளனர்.
# குல்னா மாவட்டம்

## வரலாறு

இம்மாவட்டம் வங்காளதேசத்தின் மூன்றாவது பெரிய மாவட்டம் ஆகும். குல்னா என்ற பெயர் இந்துக் கடவுளான *குல்னேஸ்வரி* என்ற பெயரிலிருந்து வந்தது. 1947 ஆம் ஆண்டின் கணக்கின்படி இம்மாவட்டதின் மக்கள் தொகையில் இந்துக்கள் 52% பெரும்பான்மையினராக இருந்தனர். தற்போது முஸ்லீம்கள் 80% மக்கட்தொகையுடன் பெரும்பான்மையினராக உள்ளனர்.
# குல்னா மாவட்டம்

## வழிபாட்டிடங்கள்

இம்மாவட்டத்தில்,
- 10,859 மசூதிகளும்
- 680 கோயில்களும்
- 81 தேவாலயங்களும்
- 15 பெளத்த மடாலயங்களும்
உள்ளன.
# தெத்திசு (துணைக்கோள்)

## குறிப்புதவிகள்

-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
- (supporting online material, table S1)
# டியோன் (நிலவு)

**டியோன்** (; ) சனிக் கிரகத்தின் இயற்கை நிலவுகளில் ஒன்றாகும். இது வானியலாளரான ஜி. டி. கசினியால் 1684 இல் கண்டுபிடிக்கப்பட்டது..இது கிரேக்க புராணங்களுக்கேற்ப டைடன் டியோன் எனவும் அழைக்கப்படுகிறது.
# டியோன் (நிலவு)

## பௌதீக பண்புகள்

இதனுடைய விட்டம் 1122&nbsp; கிலோ மீற்றர்கள் ஆகும். டியோன், சூரியக் குடும்பத்தில் உள்ள நிலவுகளிலேயே பதினைந்தாவது மிகப்பெரிய நிலவாகும். இதனுடைய திணிவு, சூரியக்குடும்பத்தில் அதைவிட சிறிய நிலவுகளைவிட அதிகமானதாகும். இது சனியன் நிலவுகளில் மூன்றாவது அடர்த்தி கொண்ட நிலவாகும்.  
இது ரியா நிலவை விட சிறிதாகவும் அடர்த்தி அதிகமாக கொண்டதாக இருந்தாலும் ரியா நிலவை ஒத்து இருக்கின்றது. இதனுடைய அரைக்கோளம் விண் கற்கள் விழுந்ததால் கடுமையான குழிகளைக் கொண்டுள்ளது.
# டியோன் (நிலவு)

## தண்ணீர் பரப்பு

சனிக் கோளின் நிலவுகளில் ஒன்றான இதில் நிலப்பரப்பிலிருந்து 100 கிலோ மீற்றர்கள் ஆழத்தில் தண்ணீர் இருப்பதாக விஞ்ஞானிகள் கண்டுபிடுத்திருக்கிறார்கள்.
# சிறந்த துணை நடிகருக்கான அகாதமி விருது

**சிறந்த துணை நடிகருக்கான அகாதமி விருது** 1937ஆம் வருடத்திலிருந்து வழங்கப்படுகின்றது. ஒவ்வொறு ஆண்டிலும் வெளிவந்த திரைப்படத்தில் முதன்மை கதாப்பாத்திரத்திற்கு துணையாக சிறப்பாக நடித்த ஆண் நடிகருக்கு வழங்கப்படுகின்றது. இவ்விருதினை அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) வழங்கப்படுகிறது. கடந்த 77 ஆண்டுகளில் 69 நடிகர்களுக்கு இவ்விருது வழங்கப்பட்டுள்ளது.
# சிறந்த துணை நடிகருக்கான அகாதமி விருது

## விருதை வென்றவர்கள்

இவ்விருதினை வென்றவர்களில் சிலர்:
- ரொபேர்ட் டி நீரோ (1974)
- ஜேக் நிக்கல்சன் (1983)
- சான் கானரி (1987)
- டென்செல் வாஷிங்டன் (1989)
- மார்கன் ஃபிரீமன் (2004)
- ஜார்ஜ் குளூனி (2005)
- ஹீத் லெட்ஜர் (2008)
- கிரிஸ்டியன் பேல் (2010)
# மூக்குடி

தமிழ்நாடு மாநிலம், புதுக்கோட்டை மாவட்டம் அறந்தாங்கி தாலுகாவிற்கு உட்பட்ட கிராமம் **மூக்குடி** ஆகும், இக்கிராமத்தில் பல்வேறு சமூகத்தினரும் வசித்து வருகின்றனர். இக்கிராமத்திலிருந்து அறந்தாங்கி நகரம் 2 கிலோ மீட்டரில் அமைந்துள்ளது.
# மூக்குடி

## வரலாறு

முன்னூறு ஆண்டுகளுக்கு முன்பு பல ஊர்களிலுருந்து வருகை தந்த சமுதாயத்தினர்கள் வல்லம்பர் +முத்திரையர்+ஆதி திராவிடர் இருந்த காரணத்தால் (மூன்று குடிகள்) மூக்குடி என்று பெயர் வந்த தாக நம்பப்படுகிறது.
# மூக்குடி

## முக்கிய பயிர்

இங்கு நெல் (பாரம்பரிய நெல் ரகங்கள்), பருத்தி, மிளகாய் அதிகமாக விளைகின்றன.
# மூக்குடி

## அமைவிடம்

அறந்தாங்கியிலிருந்து புதுக்கோட்டை செல்லும் வழியில் அறந்தாங்கியிலிருந்து சுமார் 2 கி.மீ.தூரத்தில் அமைந்துள்ளது.
# மூக்குடி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, மூக்குடி கிராமத்தில்4800 பேர் வசிக்கின்றார்கள்.இதில் ஆண்கள் 2370,பெண்கள்2430 பாலின விகிதம் 1025. எழுத்தறிவு பெற்றவர்கள் 2836 பேர். இதில்1569 பேர் ஆண்கள்;1267 பேர் பெண்கள். எழுத்தறிவு பெற்றுள்ளோர் சதவீதம் 68.34 ஆறு வயதுக்குட்பட்டோர் மொத்தம் 650 ஆண் குழந்தைகள் 342,பெண் குழந்தைகள் 308 ஆவர்.
# மூக்குடி

## நிர்வாக அலகு

- மாவட்டம்: புதுக்கோட்டை
- வருவாய் கோட்டம்: பட்டுக்கோட்டை
- வட்டம்: அறந்தாங்கி
- வருவாய் கிராமம்: மூக்குடி
- ஊராட்சி ஒன்றியம்: அறந்தாங்கி
- ஊராட்சி மன்றம்(பஞ்சாயத்து):
# நல்ல நேரம் (தொலைக்காட்சித் தொடர்)

**நல்ல நேரம்** இந்தத் தொடர் ஜீ தமிழ் தொலைக்காட்சியில் (திங்கள் முதல் வெள்ளி வரை) இரவு 7:30 மணிக்கு ஒளிபராபான மெகாதொடர் ஆகும். இந்த தொடரை தேவர் பிலிம்ஸ் தயாரித்தது. ஒரு கிராமத்தை கதைக்களமாக கொண்டு, இரண்டு பெரிய மனிதர்கள் மோதிக்கொள்ளும் சம்பவங்களை அடிப்படையாக கொண்டு யானைக்கும், சிறுவனுக்கும் இடையேயான பாசப்போராட்டத்தை சொல்வதே இத்தொடர்.
# நல்ல நேரம் (தொலைக்காட்சித் தொடர்)

## இவற்றை பார்க்க

- ஜீ தமிழ் தொலைக்காட்சி நிகழ்ச்சிகள்
# லஷ்கர்-இ-ஜாங்வி

**லஷ்கர்-இ-ஜாங்வி** (Lashkar-e-Jhangvi, உருது: لشكرِجهنگوی) பாகிஸ்தானில் உள்ள தீவிரவாத அமைப்பு ஆகும். இந்த அமைப்பு 1996 ஆம் ஆண்டு தோற்றுவிக்கப்பட்டது. இந்த அமைப்பானது *சிபா-இ-ஷபா* அமைப்பிலிருந்து பிரிந்த *ரியாஸ் பஸ்ரா*வால் ஆரம்பிக்கப்பட்டது. இந்த அமைப்பு பாகிஸ்தான் மற்றும் அமெரிக்காவால் தீவிரவாத அமைப்பு என அறிவிக்கப்பட்டுள்ளது.
இந்த அமைப்பு தொடர்ந்து ஷியா பிரிவு மக்களையும் அவர்களைப் பாதுகாப்பவர்களையும் அழித்து வந்துள்ளது. பாகிஸ்தான் உளவு அமைப்பால் இந்த தீவிரவாதக் குழு ஆபத்தான ஒன்று என வகைப்படுத்தப்பட்டுள்ளது.
# லஷ்கர்-இ-ஜாங்வி

## உருவான விதம்

*ரியாஸ் பஸ்ரா* தன்னுடன் *அக்ரம் லகோரி* மற்றும் *மாலிக் ஈஷாக்* ஆகியோரைச் சேர்த்துக் கொண்டு *சிபா-இ-ஷபா* அமைப்பிலிருந்து பிரிந்து 1996-ல் இந்த அமைப்பை உருவாக்கினார். 2002 ஆம் ஆண்டு மே மாதம் *ரியாஸ் பஸ்ரா* மரணமடைந்த பின்னர் இந்த அமைப்பின் தலைவராக 'அக்ரம் லகோரி* ஆனார். சிறைச்சாலையிலிருந்த *மாலிக் ஈஷாக்'' பாகிஸ்தான் உச்ச நீதிமன்றத்தால் 2011 ஆம் ஆண்டு ஜூலை மாதம் 14 ஆம் தியதி விடுதலை செய்யப்பட்டபின்னர் இகுழுவின் செயல் தலைவரானார் (operational chief).
# லஷ்கர்-இ-ஜாங்வி

## தொடர்புகள்

இந்தக் குழுவிற்கு தலிபான், *இஸ்லாமிக் மூவ்மெண்ட் ஆஃப் உஸ்பெக்கிஸ்தான்*, 'சிபா-இ-ஷபா*, *ஹர்கத்-உல்-முஜாகித்தீன்*, *ஜெய்ஸ்-இ-முகம்மது*, அல் காயிதா மற்றும் *ஜூந்தாலா* ஆகிய தீவிரவாத இயக்கங்களோடு தொடர்பு இருந்தது. மேலும் இவர்கள் பாகிஸ்தானுக்கு எதிரான தனது செயல்களுக்கு ஆப்கானிஸ்தான் நாட்டின் *அல் காயிதா'' அமைப்பிடமிருந்து பண உதவியும் பெற்றுள்ளனர்.
# இமாமியா மாணவர் இயக்கம்

**இமாமியா மாணவர் இயக்கம்** (Imamia Students Organization, உருது: امامیہ اسٹوڈنٹس آرگنائزیشن پاکستان) பாகிஸ்தான் நாட்டின் ஷியா பிரிவு மாணவர்களின் அமைப்பாகும். இதைச் சுருக்கமாக ஐ.எஸ்.ஓ (I.S.O) என அழைப்பர். இந்த அமைப்பு *முகம்மது அலி நக்வி* என்பவரால் 1972 ஆம் ஆண்டு மே மாதம் *லாகூர், பொறியியல் மற்றும் தொழில்நுட்பப் பல்கலைக்கழகத்தில்* (University of Engineering and Technology, Lahore.)தொடங்கப்பட்டது. 2013 ஆம் ஆண்டின் நிலவரப்படி இவ்வமைப்பு பாகிஸ்தான் முழுமைக்கும் பரவியுள்ளது. மேலும் கிராமப்புறங்கள், *ஆசாத் ஜம்மு*, *காஸ்மீர்* மற்றும் *கில்கிட் பால்டிஸ்தான்* பகுதிகளிலும் பரவியுள்ளது. இதற்கு 1200 கிளை நிலையங்கள் அமைந்துள்ளன.
# இமாமியா மாணவர் இயக்கம்

## நோக்கம்

இந்த அமைப்பின் நோக்கம் இளம் தலைமுறையினருக்கு குரானையும், முகமது நபியின் போதனைகலையும் சொல்லிக் கொடுப்பது ஆகும். இதன் மூலம் இளம் மாணவர்கள் சமுதாயத்தில் நல்ல மனிதர்களாக உருவாகுவார்கள். மேலும் இஸ்லாம் பாகிஸ்தானுக்கான கடவுளின் கொடை என்பதைப் புரிய வைப்பதும் ஆகும்.
# கே. முத்தையா

**கே. முத்தையா** (14 சனவரி 1918 – 10 சூன் 2003) விடுதலைப் போராட்ட வீரர். பொதுவுடைமைப் போராளி; இதழாளர்; எழுத்தாளர்; இலக்கியப் பேச்சாளர்; தமிழ்நாடு முற்போக்கு எழுத்தாளர்கள் கலைஞர்கள் சங்கத்தின் கௌரவத் தலைவர். இந்திய விடுதலைக்கு முன்னும் பின்னும் பல ஆண்டுகள் சிறையில் தனது வாழ்க்கையைக் கழித்தவர் ஆவார்.
# கே. முத்தையா

## பிறப்பு

தமிழ் நாட்டில் தஞ்சை மாவட்டம் பேராவூரணி கிராம ஊராட்சிக்குட்பட்ட முடப்புளிக்காடு உள்ளிட்ட 11 கிராமங்களிக்கு கிராம முன்சீப் ஆக வாழ்ந்த கருப்பையாத்தேவர் – வள்ளியம்மை இணையருக்கு முதலாவது குழந்தையாக 1918 சனவரி 14ம் திகதி அன்று பிறந்தவர் முத்தையா. 1947 ஆம் ஆண்டு பிப்ரவரி 23ஆம் நாள் பிரகாசம் அமைச்சரவை பிறப்பித்த அவசரச்சட்டத்தின் படி கைது செய்யப்பட்டு வேலூர் சிறையில் அடைக்கப்பட்டார். சிறையில் ஈ. எம். எஸ். நம்பூதிரிபாத்தும், என். கே. கிருட்டிணனும் நடத்திய அரசியல் வகுப்புகளில் தெரிவித்த கருத்துக்களை குறிப்பெடுத்து பின்னாளில் மார்க்சீய போதனை என்ற தலைப்பில் இரண்டு புத்தகங்களாக வெளியிடப்பட்டது. இந்தப் புத்தகத்தைப் பற்றி முதுபெரும் பொதுவுடைமைவாதி ஐ. மாயாண்டி பாரதி எளிய முறையில் எவரும் புரிந்துகொள்ள முடிந்த தத்துவார்த்தப் புத்தகங்களென நினைவுகூர்ந்தார்
# கே. முத்தையா

## இறப்பு

60 ஆண்டுகால அரசியல் பணியிலும், 50 ஆண்டுகால இதழாளர் வாழ்விலும், இலக்கியவாதி, மக்கள் போராளி, இதழாளர், விடுதலைப் போராட்ட வீரர், எனப் பன்முகத்தன்மையோடு வாழ்ந்த கே. முத்தையா 2003ஆம் ஆண்டு சூன்மாதம் 10 ஆம் திகதி மதுரையில் காலமானார்.
# சுமேரியன் உடன் வாணிபம்

சுமேரிய நூல்கள், அவர்கள் வாணிபம் செய்த மூன்று முக்கிய வணிகத்தலங்களை மீண்டும் மீண்டும் குறிப்பிடுகின்றன. அவைகள் பின்வருமாறு; 1)மாகன் 2)தில்மன் 3)மெலுகா. மாகன் என்பது ஓமன் நாட்டை குறிக்கும். இக்குறிப்பு அசிரியன் என்றும் கூறப்படுகிறது.சுமேரியாவில் ஓமன் நாட்டை மாகன் என்று அழைப்பாரகள். தில்மன் என்பது பாரசீக வளை குடா நாகரீகமாகும். இவரகள் மெசபடோமிய நாகரீகத்துடன் வாணிபம் செய்தவர்கள். தில்மன் என்பது பஃஹரைன்,பைலகா மற்றும் குவைத் நாடுகளை குறிக்கும்.
# பிரபலங்கள் கிரிக்கெட் கழகம்

**பிரபலங்கள் கிரிக்கெட் கழகம்** (CCL) இந்தியாவில் உள்ள 8 முக்கிய திரைப்படத்துறைகளில் இருந்து திரைப்பட நடிகர்கள் கொண்ட எட்டு அணிகள் போட்டியிடும் கிரிக்கெட் விளையாட்டு ஆகும். இந்த கழகம் 2011ம் ஆண்டு ஆரம்பிக்கப்பட்டது.
# பிரபலங்கள் கிரிக்கெட் கழகம்

## வரலாறு

### அமைத்தல்

விஷ்ணு வர்தன் இந்துரியால் 2011ம் ஆண்டு 4 அணிகளை கொண்டு அமைக்கப்பட்டது. இரண்டாவது சீசனில் இரண்டு கூடுதல் அணிகள் சேர்க்கப்பட்டன.
# பிரபலங்கள் கிரிக்கெட் கழகம்

## வரலாறு

### முதல் சீசன்

2011ம் ஆண்டு 4 அணிகள் போட்டியிட்டன (சென்னை ரைனோஸ், கர்நாடக புல்டோசர், தெலுங்கு வாரியர்ஸ் மற்றும் மும்பை ஹீரோஸ்) இறுதி சுற்றில் சென்னை ரைனோஸ் கர்நாடகா புல்டோசரை தோற்கடித்து CCL சாம்பியனை வென்றது.
# பிரபலங்கள் கிரிக்கெட் கழகம்

## வரலாறு

### இரண்டாவது சீசன்

இரண்டாவது சீசன் 2012 ஆம் ஆண்டு 13 ஆம் திகதி ஜனவரி முதல் 13 ஆம் திகதி பிப்ரவரி வரை நடத்தப்பட்டது. இந்த விளயாட்டு அமைப்பில் இரண்டு கூடுதல் அணிகள் (கேரள ஸ்ட்ரைக்கர் மற்றும் பெங்காள் டைகர்ஸ்) சேர்க்கப்பட்டது. இந்தித் திரைப்பட குழு "மும்பை ஹீரோஸ்" க்கு தலைவராக ஷார்ஜா தேர்வு செய்யப்பட்டார். இரண்டாவது விளயாட்டு அமைப்பில் சென்னை ரைனோஸ் இரண்டாவது முறையாக கர்நாடகா புல்டோசரை தோற்கடித்து சாம்பியன்ஸ் வெற்றி பெற்றது. இது சென்னை ரைனோஸ்க்கு 2வது வெற்றி ஆகும்.
# பிரபலங்கள் கிரிக்கெட் கழகம்

## வரலாறு

### மூன்றாவது சீசன்

மூன்றாவது விளயாட்டு அமைப்பில் மேலும் இரண்டு கூடுதல் அணிகள் (போஜ்புரி திரைப்படத்துறையும் மராத்தித் திரைப்படத்துறையும்) சேர்க்கப்பட்டது. மூன்றாவது விளயாட்டு அமைப்பு தொடக்க நிகழ்ச்சி 19 ஆம் திகதி ஜனவரி 2013 ஆம் ஆண்டு மும்பையில் ஆடம்பரமாக நடைபெற்றது. இந்த நிகழ்ச்சியில் பல பிரபல நட்சத்திரங்கள் கலந்து கொண்டனர்.
# பிரபலங்கள் கிரிக்கெட் கழகம்

## அணிகள் மற்றும் செயல்திறன்

### அணிகள்

| அணி | தொழில்துறை | மாநிலம் | அணித்தலைவர் | அணி உரிமையாளர் |  |
| --- | --- | --- | --- | --- | --- |
| **கேரள ஸ்ட்ரைக்கர்** | மலையாளத் திரைப்படத்துறை | கேரளம் | மோகன்லால் | லிஸ்சி ப்ரியதர்ஷன் |  |
| **சென்னை ரைனோஸ்** | தமிழகத் திரைப்படத்துறை | தமிழ்நாடு | விஷால் | கே.கங்கா பிரசாத் |  |
| **தெலுங்கு வாரியர்ஸ்** | ஆந்திரத் திரைப்படத்துறை | ஆந்திரப் பிரதேசம் | வெங்கடேஷ் | மகேஷ் ரெட்டி |  |
| **மும்பை ஹீரோஸ்** | பாலிவுட் | மகாராட்டிரம் | சுனில் ஷெட்டி | சோஹைல் கான் |  |
| **கர்நாடக புல்டோசர்** | கர்நாடக சினிமா | கருநாடகம் | சுதீப் | அசோக் Kheny |  |
| **பெங்காள் டைகர்ஸ்** | மேற்கு வங்காளம் சினிமா | மேற்கு வங்காளம் | ஜீத் | போனி கபூர் |  |
| **போஜ்புரி டப்பைங்க்ஸ்** | போஜ்புரி திரைப்படத்துறை | பீகார் | மனோஜ் திவாரி | பிரதீக் கணக்கிய |  |
| **மராத்தி வீர்** | மராத்தித் திரைப்படத்துறை | மகாராட்டிரம் | ரித்தேஷ் தேஷ்முக் | ரித்தேஷ் தேஷ்முக் | } |
# பிரபலங்கள் கிரிக்கெட் கழகம்

## அணிகள் மற்றும் செயல்திறன்

### செயல்திறன்

| அணி | 2011 | 2012 | 2013 |
| --- | --- | --- | --- |
| பெங்காள் டைகர்ஸ் | GS | GS |  |
| போஜ்புரி டப்பைங்க்ஸ் | GS |  |  |
| சென்னை ரைனோஸ் | '''W | '''W | GS |
| கர்நாடக புல்டோசர் | R | R | '''W |
| கேரள ஸ்ட்ரைக்கர் | GS | SF |  |
| மும்பை ஹீரோஸ் | GS | SF | GS |
| தெலுங்கு வாரியர்ஸ் | GS | SF | R |
| மராத்தி வீர் | SF | } |  |  
**அறிக்கை**:
- W = வெற்றி; R = ஓடுபவர் ; SF = அரையிறுதி; GS = குழு நிலவரம்; N/a =விளையாடவில்லை
# பிரபலங்கள் கிரிக்கெட் கழகம்

## விளையாடிய இடங்கள்

- பெங்களூரு: எம். சின்னசுவாமி அரங்கம்
- சென்னை: சேப்பாக்கம் துடுப்பாட்ட அரங்கம்
- கொச்சி: ஜவகர்லால் நேரு ஸ்டேடியம், கொச்சி
- ஐதராபாத்து: இராஜீவ் காந்தி பன்னாட்டு துடுப்பாட்ட அரங்கம்
- ஐதராபாத்து: லால் பகதூர் சாஸ்திரி ஸ்டேடியத்தில்
- புனே: மகாராஷ்டிரா கிரிக்கெட் சங்கம் கிரிக்கெட் ஸ்டேடியம், புனே
- துபை: DSC கிரிக்கெட் ஸ்டேடியம்
- ஷார்ஜா: ஷார்ஜா கிரிக்கெட் அசோசியேஷன் ஸ்டேடியம்
- ஷார்ஜா: கஞ்சன்ஜன்ஹா ஸ்டேடியம்
- விசாகப்பட்டினம்: APCA-விசிடிசிஏ ஸ்டேடியம்
- கான்பூர்: கிரீன் பார்க் ஸ்டேடியம்
- கொல்கத்தா: ஈடன் கார்டன்ஸ்
- புனே: மகாராஷ்டிரா கிரிக்கெட் சங்கம் கிரிக்கெட் ஸ்டேடியம்
- புனே: நேரு ஸ்டேடியம்
- புனே: புனே சர்வதேச அரங்கம்
# பிரபலங்கள் கிரிக்கெட் கழகம்

## CCL 2011

2011ம் ஆண்டு CCL விளையாட்டில் தலைவராக நடிகர் சூர்யா மற்றும் துணை தலைவர் நடிகர் அப்பாஸ் ஆகும்.
CCL 2011 இறுதி சுற்றில் சென்னை ரைனோஸ் மற்றும் கர்நாடகா புல்டோசர் மோதிக்கொண்டு அதில் சென்னை ரைனோஸ் கர்நாடகா புல்டோசரை தோற்கடித்து CCL சாம்பியனை வென்றது.  
சி.சி.எல் 2011 சென்னை ரைனோஸ் அணி குழுவினர்கள் பட்டியல்
# பிரபலங்கள் கிரிக்கெட் கழகம்

## CCL 2012

2012ம் ஆண்டு CCL விளையாட்டில் தலைவராக நடிகர் விஷால் மற்றும் துணை தலைவர் நடிகர் விக்ராந்த் ஆகும்.
CCL 2012 இறுதி சுற்றில் சென்னை ரைனோஸ் மற்றும் கர்நாடகா புல்டோசர் மோதிக்கொண்டு அதில் சென்னை ரைனோஸ் 2வது முறையாகவும் கர்நாடகா புல்டோசரை தோற்கடித்து CCL சாம்பியனை 2வது முறையாக வென்றது.  
சி.சி.எல் 2012 சென்னை ரைனோஸ் அணி குழுவினர்கள் பட்டியல்
# பிரபலங்கள் கிரிக்கெட் கழகம்

## CCL 2013

2013ம் ஆண்டு CCL விளையாட்டில் தலைவராக நடிகர் விஷால் மற்றும் துணை தலைவர் நடிகர் விக்ராந்த் ஆகும். CCL 2013ம் ஆண்டு 8 அணிகளை 2 குழுக்களாக பிரிக்கப்பட்டு குழு A சென்னை ரைனோஸ், தெலுங்கு வாரியர்ஸ், கேரளா ஸ்ட்ரைக்கர் மற்றும் மராத்தி வீர் குழு B கர்நாடக புல்டோசர், மும்பை ஹீரோஸ்,பெங்காள் டைகர்ஸ் மற்றும் போஜ்புரி டப்பைங்க்ஸ் ஆகும்.  
CCL 2013 இறுதி சுற்றில் தெலுங்கு வாரியர்ஸ் மற்றும் கர்நாடகா புல்டோசர் மோதிக்கொண்டு அதில் கர்நாடகா புல்டோசர் தெலுங்கு வாரியர்ஸ்சை தோற்கடித்து CCL 2013ம் ஆண்டு சாம்பியனை கர்நாடகா புல்டோசர் வென்றது.
# பிரபலங்கள் கிரிக்கெட் கழகம்

## CCL 2014

2014ம் ஆண்டு CCL விளையாட்டில் தலைவராக நடிகர் விஷால் மற்றும் துணை தலைவர் நடிகர் விக்ராந்த் ஆகும்.  
CCL 2014ம் ஆண்டு சென்னை அணி தூதுவராக நடிகை திரிஷா மற்றும் அணி விளம்ம்பர தூதுவராக நடிகை சஞ்சிதா ஆகும். 2014ம் ஆண்டு CCL சச்சின டெண்டுல்கர் அறிமுகம் செய்து வைத்தார்.
# சுரதா ஓர் ஒப்பாய்வு (நூல்)

**சுரதா ஓர் ஒப்பாய்வு** என்பது தி. முருகு சுந்தரம் எழுதிய ஒப்பாய்வு நூலாகும். இந்நூலில் கவிஞர் சுரதாவின் எழுத்தினை ஒப்பாய்வு செய்துள்ளார் ஆசிரியர்.
# சுரதா ஓர் ஒப்பாய்வு (நூல்)

## உள்ளடக்கம்

1. முன்தானை
1. சுரதா பதித்த சுவடுகள்
1. சுரதாவுடன் நேர்காணல்
1. சுரதா அரும்பிய நேரம்
1. மெய்விளக்கக் கோட்பாடும் சுரதாவும்
1. சுரதாவின் படிமங்கள்
1. உவமைக் கவிஞர்
1. சுரதாவின் நடை
1. சுரதாவின் புலமை நுட்பும்
1. சுரதாவின் கதைக் கவிதைகள்
1. சுரதாவின் புதுமை விருப்பம்
1. மனிதர் சுரதா
1. கவிஞர் சுரதா
1. அவரைப் பற்றி அவர்
1. அவரைப் பற்றிப் பிறர்
1. அவரைப் பற்றி நான்
# சுரதா ஓர் ஒப்பாய்வு (நூல்)

## இவற்றையும் காண்க

- வரலாற்று நூல்கள்
# தமிழ்நாடு முற்போக்கு எழுத்தாளர்கள் கலைஞர்கள் சங்கம்

****  
**தமிழ்நாடு முற்போக்கு எழுத்தாளர்கள் கலைஞர்கள் சங்கம்** என்பது தமிழ்நாட்டின் அனைத்து மாவட்டங்களிலும் இயங்கும் ஒரு இலக்கிய அமைப்பு ஆகும். 1975 ஆம் ஆண்டு சூலை 11 மற்றும் 12 திகதிகளில் மதுரையில் நடைபெற்ற செம்மலர் இலக்கிய இதழின் எழுத்தாளர்களின் மாநாட்டில் அமைக்கப்பட்டது தான் தமிழ்நாடு முற்போக்கு எழுத்தாளர் சங்கம். இதில் கவிஞர்கள், எழுத்தாளர்கள், கலைஞர்கள், பாடகர்கள், நடிகர்கள், பேச்சாளர்கள் என அனைவரையும் இணைத்த ஒரு சங்கம் ஆகும்.
# தமிழ்நாடு முற்போக்கு எழுத்தாளர்கள் கலைஞர்கள் சங்கம்

## துவக்கம்

செம்மலரில் சிறுகதை, கவிதை, கட்டுரைகள், எழுத அணிதிரட்டிய 13 எழுத்தாளர்களுக்கென 1971ஆம் ஆண்டு தமிழகத்தின் முன்னணி முற்போக்கு இலக்கிய பேச்சாளர் என். சங்கரய்யா அவர்கள் ஓர் பயிற்சி வகுப்பு நடத்தினார். இந்த பயிற்சி வகுப்பில் மக்களுக்கான கலை இலக்கிய வடிவங்களை முன்னெடுத்துச் செல்வது, மிகப் பழமையான கலைவடிவங்களை பாதுகாப்பது போன்ற உத்திகள் கற்றுத்தரப்பட்டது. தொடர்ச்சியாய் தமிழகத்தின் பல பகுதியிலிருந்து எழுத்தாளர்கள் எழுதத்துவங்கி 4 ஆண்டுகளில் வளர்ந்து 1975ஆம் ஆண்டில் மாநாடை நடத்தும் அளவிற்கு மாறியது.  
தமுஎகசவின் முதல் அமைப்பு மாநாடு 1975 ஆம் ஆண்டு நடைபெற்றது. அதில் அமைப்பின் கொள்கை, சட்டவிதிகள் என அமைப்பு ரீதியான வடிவம் பெற்றது. அதன் தலைவராக முத்தையாவும் பேராசிரியர் இரா. கதிரேசன் பொதுச்செயலாளராகவும் தேர்ந்தெடுக்கப்பட்டனர். அன்று முதல் மூன்று ஆண்டுகளுக்கு ஒருமுறை மாநாடு நடத்தப்பட்டு வருகிறது. அவ்வாறு 2024 வரை 15 மாநாடுகள் வெற்றிகரமாக நடத்தபட்டுள்ளன.
# தமிழ்நாடு முற்போக்கு எழுத்தாளர்கள் கலைஞர்கள் சங்கம்

## செல்பாடுகள்

தமுஎகச தமிழ்நாட்டின் பல நகரங்களில் கலை இரவுகளை நடுத்தியுள்ளது. அதில் உரைவீச்சு, பட்டிமன்றம், கவிச்சாரம், நாடகம், பறையிசை, தேவராட்டம், ஒயிலாட்டம் போன்ற நிகழ்வுகளை நடத்தியுள்ளது.  
ம. கோ. இராமச்சந்திரன் முதல்வராக இருந்த காலத்தில் *உச்ச திரைப்பட தணிக்கை மசோதா* ஒன்றை ஆட்சியாளர்கள் கொண்டுவந்தனர். இதை எதிர்த்து தமுஎகச மாநில்ம தழுவிய ஆர்பாட்டங்களை முன்னெடுத்தது. அதற்கு பின்னர் வந்த அரசு அந்த மசோதாவைக் கைவிட்டது. பெருமாள் முருகனின் மாதொருபாகன் புதினம் குறித்த சர்ச்சை ஏற்பட்டபோது, மாவட்ட நிர்வாகம் போட்ட ஒப்பந்தம் செல்லாது என்று அறிவிக்கக் கோரி கருத்துரிமைக்கு ஆதரவாக தமுஎகச நீதிமன்றம் சென்று அதில் வெற்றிபெற்றது.
# தமிழ்நாடு முற்போக்கு எழுத்தாளர்கள் கலைஞர்கள் சங்கம்

## மேலும் பார்க்கவும்

தமிழ்நாடு முற்போக்கு எழுத்தாளர் கலைஞர்கள் சங்கப் பரிசுகள் மற்றும் விருதுகள்
# சி.சி.எல் 2012 சென்னை ரைனோஸ் அணி குழுவினர்கள் பட்டியல்

### CCL 2012 பிரபலங்கள் கிரிக்கெட் கழகம்

2012ம் ஆண்டு CCL விளையாட்டில் தலைவராக நடிகர் விஷால் மற்றும் துணை தலைவர் நடிகர் விக்ராந்த் ஆகும். இறுதி சுற்றில் சென்னை ரைனோஸ் மற்றும் கர்நாடகா புல்டோசர் மோதிக்கொண்டு அதில் சென்னை ரைனோஸ் 2வது முறையாகவும் கர்நாடகா புல்டோசரை தோற்கடித்து CCL சாம்பியனை 2வது முறையாக வென்றது.
# சி.சி.எல் 2012 சென்னை ரைனோஸ் அணி குழுவினர்கள் பட்டியல்

### சென்னை ரைனோஸ் அணி குழுவினர்கள் பட்டியல்

- விஷால் (அணித்தலைவர்)
- விக்ராந்த் (துணை அணித்தலைவர்)
- ஆர்யா
- பரத்
- Hamsavardhan
- ஜீவா
- Jithan ரமேஷ்
- கார்த்திக் குமார்
- பிருத்வி ராஜன்
- ரமணா
- ரிஷி
- ஷாம்
- சிவன்
- Shanthnoo
- ஸ்ரீ பாலாஜி
- விஷ்ணு
# சி.சி.எல் 2012 சென்னை ரைனோஸ் அணி குழுவினர்கள் பட்டியல்

### 2012 அணி நிலை

| Team |  |  |  |  |  |  |  |  |
| --- | --- | --- | --- | --- | --- | --- | --- | --- |
| - | **Telugu Warriors** | 5 | 4 | 0 | 1 | **9** | +1.060 |  |
| - | **கர்நாடக புல்டோசர் (R)** | 5 | 3 | 2 | 0 | **6** | +2.261 |  |
| - | **மும்பை ஹீரோஸ்** | 5 | 2 | 2 | 1 | **5** | +0.116 | அரை இறுதிக்கு தகுதி பெற்ற அணிகள். |
| - | **சென்னை ரைனோஸ் (C)** | 5 | 2 | 3 | 0 | **4** | −0.307 |  |
| - | **கேரளா ஸ்ட்ரைக்கர்** | 5 | 2 | 3 | 0 | **4** | −1.699 | அரை இறுதிக்கு தகுதி பெற தவறிய அணிகள். |
| - | **பெங்காள் டைகர்ஸ்** | 5 | 1 | 4 | 0 | **2** | −1.533 | } |
# டையோபண்டஸ்

**டையோபண்டஸ்** (*Diophantus*) அலெக்ஸாண்ட்ரியா நகரத்தைச் சேர்ந்த கிரேக்க கணித மேதை ஆவார். இவர் இயற்கணிதத்தின் தந்தை என அழைக்கபடுகிறார். இவர் எழுதிய தொடர் புத்தகங்களானா அரித்மேட்டிகாவில் பல அழிந்துவிட்டன. பின்னங்களை எண்களாக ஏற்றுகொண்ட முதல் கிரேக்க கணிதமேதை டையோபண்டஸ் ஆவார்.
# டையோபண்டஸ்

## வாழ்க்கை வரலாறு

டையோபண்டஸ் வாழ்க்கை பற்றி சிறு குறிப்புகளே உள்ளது. அவர் எகிப்து நாட்டின் அலெக்ஸாண்ட்ரியா நகரத்தை சேர்ந்தவர். இவரது காலம் கி.பி 200 மற்றும் 214 முதல் 284 முதல் 298 இடைப்பட்ட காலமாகும். இவரை பற்றிய பல குறிப்புகள் மெட்ரோடோருஸ் என்பவர் உருவாகிய கிரேக்க புதிர் மற்றும் விளையாட்டு செய்யுள் திரட்டின் மூலம் அறியப்படுகிறது.
# டையோபண்டஸ்

## அரித்மேட்டிகா

அரித்மேட்டிகா கிரேக்க இயற்கணிதத்தின் மிக முக்கிய நூலாகும். இந்த நூல் பல நிச்சயம் மற்றும் நிச்சயமற்ற சமன்பாடுகளுக்கு எண் தீர்வுகளை வழங்குகிறது.டையோபண்டஸ் எழுதிய 13 நூல்களில் 6 மட்டுமே கிடைக்கப்பெற்றது. 1968 இல் கண்டுபிடிக்க பட்ட 4 அரபு புத்தகங்களும் டையோபண்டஸ் எழுதிய புத்தகங்கள் என நம்பப்படுகிறது.
# கன்னட நாளிதழ்களின் பட்டியல்

கன்னட மொழியில் அண்மைய செய்திகளுக்கு முக்கியத்துவம் கொடுத்து நாளிதழ்கள் வெளிவருகின்றன.
# கன்னட நாளிதழ்களின் பட்டியல்

## பட்டியல்

### கர்நாடகா

- கன்னடப் பிரபா
- பிரஜா வாணி
- உதயவாணி
- வார்த்தா பாரதி
- விஜய கர்நாடகா
- பிரஜா சக்தி
- சம்யுக்த கர்நாடகா
# மலையாள நாளிதழ்

மலையாள மொழியில் வெளிவரும் நாளிதழ்களின் பட்டியல் பின்வருமாறு:
# மலையாள நாளிதழ்

## கேரளா

- சந்திரிகா
- தீபிகா
- தேசாபிமானி
- ஜனயுகம்
- ஜன்மபூமி
- கேரளகௌமுதி
- மாத்யமம்
- மலையாள மனோரமா
- மாத்ருபூமி
- சிறாஜ்
- தேஜஸ்
- வர்த்தமானம்
- வீக்ஷணம்
# ஆங்கில நாளிதழ்களின் பட்டியல்

ஆங்கில மொழியில் வெளிவரும் நாளிதழ்களின் பட்டியல் பின்வருமாறு:
# ஆங்கில நாளிதழ்களின் பட்டியல்

## பட்டியல்

### இந்தியா

- இந்தியன் எக்சுபிரசு
- டெக்கன் ஹெரால்டு
- டெய்லி நியூஸ் அண்ட் அனாலிசிஸ்
- தி இந்து
- தி எகனாமிக் டைம்ஸ்
- தி டிரிப்யூன்
- தி டெக்கன் குரோனிக்கள்
- தி டெக்கன் ஹெரால்ட்
- தி டெலிகிராஃப்
- தி டைம்ஸ் ஆஃப் இந்தியா
- தி நியூ இந்தியன் எக்சுபிரசு
- தி பயனியர்
- தி பைனான்சியல் எக்ஸ்பிரஸ்
- தி ஸ்டேட்ஸ்மேன்
- பிசினஸ் லைன்
- பிசினஸ் ஸ்டாண்டர்ட்
- மிட் டே
- மின்ட்
- ஹிந்துஸ்தான் டைம்ஸ்
# சந்திரா (திரைப்படம்)

**சந்திரா** (*Chandra*) இது 2014 ஆம் ஆண்டு திரைக்கு வந்த ஒரு கற்பனை சரித்திரப்படம் ஆகும். இந்த திரைப்படம் தமிழ் மற்றும் கன்னடம் மொழிகளில் தயாரிக்கப்பட்டது. இந்த திரைப்படத்தை இயக்கியிருப்பவர் நடிகர், இயக்குநர், மாடல், சமூகநலவாதி என பன்முகங்களை கொண்ட **ரூபா அய்யர்.** கற்பனை காதல் கதையாக எழுதி இயக்கியிருக்கிறார். இந்த திரைப்படத்தில் கதாநாயகியாக சிரேயா சரன் மற்றும் கதாநாயகனாக **பிரேம் குமார்** நடித்துள்ளார்கள். ஒரு முக்கிய கதாபத்திரத்தில் கணேஷ் வெங்கட்ராமன் மற்றும் விவேக் நடிக்கின்றார்கள். இத்திரைப்படம் 27 சூன் 2013 அன்று கன்னடம் மொழியிலும் 14 பெப்ரவரி 2014 அன்று தமிழிலும் வெளியிடப்பட்டுள்ளது.
# சந்திரா (திரைப்படம்)

## கதைச்சுருக்கம்

இந்த திரைப்படம் ஒரு இளவரசியின் கடந்த தலைமுறை காதல் வாழ்க்கையை மையமாக எடுக்கப்பட்டுள்ளது.
# சந்திரா (திரைப்படம்)

## நடிகர்கள்

- சிரேயா சரன் - மகாராணி அம்மன்மணி சந்திரவதி
- பிரேம் குமார் - சந்திரஹாசா
- கணேஷ் வெங்கட்ராமன்
- விவேக்
- கிரிஷ் கர்னாட்
- சுகன்யா
- ஸ்ரீநாத்
- சுமித்ரா
- ரம்யா கிருஷ்ணன் - சிறப்புத் தோற்றம்
- எஸ். பி. பாலசுப்பிரமணியம் - சிறப்புத் தோற்றம்
- யாஷ் - சிறப்புத் தோற்றம்
# சந்திரா (திரைப்படம்)

## வெளியீடு

இந்த திரைப்படம் கன்னட மொழியில் 2013 சூன் 27 இல் வெளியிடப்பட்டு நல்ல விமர்சனங்கள் பெற்றதுடன் வணிக வெற்றியும் அடைந்தது. அதே நேரத்தில் அதிக வசூல் செய்த கன்னடத் திரைப்படங்களில் ஒன்றானது.
# சனையா இராணி

**சனையா இராணி** 17ம் திகதி செப்டம்பர் மாதம் 1983ஆம் ஆண்டு மும்பை மகாராட்டிரத்தில் பிறந்தார். இவர் ஒரு பிரபலமான தொலைக்காட்சி நடிகை ஆவார். இவர் பாலிவுட்டில் (ஃபனா) என்ற படத்தில் ஒரு சிறிய வேடத்தில் நடித்தார். தற்பொழுது விஜய் தொலைகாட்சியில் ஒளிபரப்பாகும் இது காதலா? என்ற தொடரின் மூலம் தமிழ் ரசிகர்களுக்கு பரிசியமானார். இது காதலா? இந்த தொடர் ஸ்டார் பிளஸ் டிவியில் ஒளிபரப்பான இஸ் பார் கோ கய நாம் டூன்? என்ற தொடரின் தமிழ் மொழி மாற்று தொடர் ஆகும்.  
தற்பொழுது கலர்ஸ் தொலைக்காட்சி யில் ரங் ரசியா என்ற தொடரில் பார்வதி என்ற வேடத்தில் நடிக்கின்றார்.
# சனையா இராணி

## தனிப்பட்ட வாழ்க்கை

இவர் மும்பைகர்ரில் பிறந்தார். இவர் பெர்சியன் வம்சத்தினர். இவருக்கு ஒரு சகோதர் மற்றும் ஒரு சகோதரி உண்டு. இவர் தனது பள்ளி படிப்பை 7 ஆண்டுகள் உதகமண்டலம்தில் (உண்டி) போர்டிங் ஸ்கூல் படித்தார். தனது கல்லூரி படிப்பை Sydenham காலேஜ்ல் படித்தார்.  
*மிலே ஜப் ஹம் தும்* என்ற தொடரில் இவருடன் நடித்த துணை நடிகர் மொஹிட் செஹ்கல் இவர் காதலித்து வருகின்றார்.
# சனையா இராணி

## தொழில்

இவர் முதலில் விளப்பர படங்களில் நடித்துவந்தார். அதை தொடர்ந்து 2006ம் ஆண்டு பானா என்ற திரைபடத்தில் நடித்தார்.
2007ம் ஆண்டு *லெப்ட் ரைட் லெப்ட்* என்ற தொடரில் **கேடட் சமீரா ஷெராப்** என்ற கதாபத்திரத்திலும் 2008ம் ஆண்டு *ராதா கி படியான் குச் கற் டிக்ஹஎங்கி* என்ற தொடரில் சனையா என்ற கதாபத்திரத்தில் நடித்தார். 2008ம் ஆண்டு ஸ்டார் ஒன் தொலைக்காட்சியில் 3வரில் ஒரு கதாநாயகியாக நடித்தார்.  
ஸ்டார் பிளஸ் தொலைக்காட்சியில் ஒளிபரப்பான இஸ் பார் கோ கய நாம் டூன்? என்ற தொடரில் இவர் கதாநாயகியாக நடித்தார். இந்த தொடர் மாபெரும் வெற்றி தொடர் ஆகும், இந்த தொடரில் நடித்ததற்காக இவர் பல விருதுகளை வென்றார். இந்த தொடரின் மூலம் சின்னத்திரை நடிகைகளில் இவர் ஒரு பிரபல்யமான நடிகை ஆனார். இவர் கலர்ஸ் தொலைக்காட்சி யில் ரங் ரசியா என்ற தொடரில் நடித்துள்ளார்.
# சனையா இராணி

## சின்னத்திரை

| ஆண்டு | நிகழ்ச்சி | பாத்திரம் |  |
| --- | --- | --- | --- |
| 2008 | *லெப்ட் ரைட் லெப்ட் * | கேடட் சமீரா ஷெராப் |  |
| 2008 | *ராதா கி படியான் குச் கற் டிக்ஹஎங்கி* | சனையா |  |
| 2008–2010 | *மிலே ஜப் ஹம் தும்* | குஞ்சன் பூஷன் |  |
| 2011–2012 | இது காதலா? | சுருதி |  |
| 2013 | ச்ஹன்ச்ஹன் | ச்ஹன்ச்ஹன் ஸரப்ஹை-போரிசகர் |  |
| 2013 | ரங் ரசியா | பார்வதி | } |
# சனையா இராணி

## திரைப்படம்

- 2006 - பானா
# பா. ரா. சுப்பிரமணியன்

**பா. ரா. சுப்பிரமணியன்** (பிறப்பு: டிசம்பர் 20, 1941) தமிழக எழுத்தாளரும், தமிழறிஞரும் ஆவார்.  
திருநெல்வேலி மாவட்டம், பாவூர் சத்திரம் எனும் ஊரில் பிறந்த இவர் கேரளப் பல்கலைக்கழகத்தில் பேராசிரியர் வ. அய். சுப்பிரமணியம் அவர்களின் நெறிப்படுத்தலில் முனைவர் பட்டம் பெற்றார். நாட்டுப்புறப் பாடல்களில் ஆய்வு செய்தவர். அமைப்பியல் கோட்பாட்டைத் தம் ஆய்வுக்குப் பயன்படுத்தியுள்ளார்.  
செருமனி கோலோன் பல்கலைக்கழகத்தில் 12 ஆண்டுகள் இந்தியவியல் துறையில் தமிழ் விரிவுரையாளராகவும், தஞ்சாவூர், தமிழ்ப் பல்கலைக்கழகத்தில் பேரகராதித் துறையில் பதிப்பாசிரியராவும் பணியாற்றியுள்ளார். மொழி அறக்கட்டளையில் திட்ட இயக்குநராகப் பணியாற்றி வரும் இவர் எழுதிய *சொல்வலை வேட்டுவன்* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல்களில் அகராதி, கலைக்களஞ்சியம் வகைப்பாட்டில் பரிசு பெற்றிருக்கிறது.  
இவரது பங்களிப்புகள் வருமாறு:
# பா. ரா. சுப்பிரமணியன்

### கட்டுரைத் தொகுப்பு

- சொல்வலை வேட்டுவன் 2009.
# பா. ரா. சுப்பிரமணியன்

### முதன்மைப் பதிப்பாசிரியர்

- க்ரியாவின் தற்காலத் தமிழ் அகராதி
- தமிழ் நடைக் கையேடு
- சொல் வழக்குக் கையேடு
- தற்காலத் தமிழ் மரபுத்தொடர் அகராதி
# டைகர் வரதாச்சாரியார்

**டைகர் வரதாச்சாரியார்** (*Tiger Varadachariar*, 1 ஆகத்து 1876 - 31 சனவரி 1950) ஒரு தென்னிந்திய கருநாடக இசைக் கலைஞர்.
# டைகர் வரதாச்சாரியார்

## குடும்பம்

டைகர் வரதாச்சாரியார் தமிழ்நாடு (அப்போதைய) செங்கல்பட்டு மாவட்டத்திலுள்ள கொளத்தூர் என்னும் கிராமத்திலே கண்டடை இராமாநுஜாச்சாரியாரின் மகனாகப் பிறந்தார். தந்தையார் தமிழ், தெலுங்கு, சமக்கிருதம் ஆகிய மொழிகளில் வல்லவராக இருந்தார். வரதாச்சாரியருக்கு, வீணை கிருஷ்ணமாச்சாரியார், கே.வி. ஸ்ரீநிவாச ஐயங்கார் என இரு தம்பிகள் இருந்தனர்.
# டைகர் வரதாச்சாரியார்

## இசைப் பயிற்சி

கிராமத்தில் ஒரு ஆசிரியரிடம் தொடக்க இசைப் பயிற்சி பெற்ற பின்னர் வரதாச்சாரியார் தனது 14 ஆவது வயதில் சகோதரர்கள் இருவருடனும் சேர்ந்து பட்னம் சுப்பிரமணிய ஐயரிடம் குருகுலவாச முறையில் இசைப் பயிற்சி பெற்றார். அப்போது பட்னம் சுப்பிரமணிய ஐயர் திருவையாற்றில் இருந்தார். பின்னர் அவர் சென்னையில் குடியேறியபோது மூன்று சகோதரர்களும் அவருடனே சென்னைக்குச் சென்று தாங்களும் அங்கு காலாடிப்பேட்டை என்ற இடத்தில் குடியேறினார்கள். இதனால் மூவரும் *காலாடிப்பேட்டை சகோதரர்கள்* எனப் பிரபலமாக அறியப்பட்டார்கள்.
# டைகர் வரதாச்சாரியார்

## தொழில்

வரதாச்சாரியாருக்கு இசையிலே ஈடுபாடு இருந்தும் தகப்பனாரின் விருப்பப்படியும், குடும்ப நிலை கருதியும் அளவை வாரியத்தில் (Survey dept.) வேலைக்குச் சேர்ந்தார். அவரை கோழிக்கோடு என்னும் இடத்திற்கு அனுப்பினார்கள்.
# டைகர் வரதாச்சாரியார்

## இசைக் கச்சேரிகள்

அளவை வாரியத்தில் பணி செய்த போதும் தனது இசைப் பயிற்சியை தொடர்ந்து செய்து வந்தார். பணி நேரம் முடிந்தபின் கோவில்கள், திருமண விழாக்கள் போன்ற இடங்களில் கச்சேரிகள் செய்தார். அவரது புகழ் எங்கும் பரவியது. அதனால் இசை விழாக்கள், திருமண வைபவங்கள் முதலியவற்றில் பாட அழைப்புகள் வந்தன. மைசூர் நவராத்திரி விழாவில் பாட அழைப்பு வந்தது. வரதாச்சாரியார் பாடிய பல்லவியைக் கேட்ட மைசூர் மகாராஜா கிருஷ்ணராஜ உடையார் அவரைத் தனது அரண்மனை ஆஸ்தான வித்துவானாக இருக்குமாறு கேட்டுக்கொண்டார். இதனால் வரதாச்சாரியார் தனது அளவை வாரிய வேலையிலிருந்து நீங்கினார்.  
ஒரு சமயத்தில் வரதாச்சாரியார் பூரணசந்திரிகா இராகத்தில் அமைந்த நுணுக்கமான ஒரு பல்லவியை நான்கு மணி நேரம் பாடிய பாங்கினைக் கேட்ட மகாராஜா அவருக்கு ***டைகர்*** என்ற சிறப்புப் பெயரைச் சூட்டினார். அதன் பின்னர் அவர் டைகர் வரதாச்சாரியார் என அழைக்கப்பட்டார்.
# டைகர் வரதாச்சாரியார்

## இசைப் பணிகள்

பத்து ஆண்டுகள் மைசூர் அரண்மனையில் பணியாற்றிய பின், சென்னைக்கு வந்து மைலாப்பூரில் வாழ்ந்து வந்தார்.  
சென்னை மியூசிக் அகாதமியினர் "ஆசிரியர்களுக்கான இசைக் கல்லூரி" (Teacher's college of Music) தொடங்கியபோது டைகர் வரதாச்சாரியார் அதன் முதல்வராக ஐந்து ஆண்டுகள் பணியாற்றினார்.  
அதன் பின் சென்னைப் பல்கலைக்கழகத்தில் இசைப் பிரிவுக்குத் தலைவராக பணியாற்றினார். அவரது ஆலோசனையில் பேரில் சென்னைப் பல்கலைக்கழகம் இசை பட்டய பயிற்சி (diploma course) தொடங்கியது.
# டைகர் வரதாச்சாரியார்

## இசை ஆசிரியராக

மாணாக்கர்களுக்கு இசை கற்பிக்க சாதாரணமாக இசை பயிற்றுவிப்போர் கையாளும் முறையிலிருந்து மாறுபட்ட ஒரு பாணியை டைகர் வரதாச்சாரியார் கடைபிடித்தார். பயிற்சி தொடங்கும்போது ஒரு இராகத்தை அதன் முழு வடிவங்களோடு தானே ஒரு அரை மணி நேரம் பாடுவார். அதன் மூலம் மாணாக்கர்கள் அந்த இராகத்தின் வடிவத்தைப் பற்றிய கோலத்தை மனதிலே பதித்துக் கொள்வார்கள். அதன் பின்னர் முத்துஸ்வாமி தீட்சிதரின் "ஸ்ரீ மூலாதார சக்ர விநாயகா" என்ற ஆதி தாள பாடலின் பல்லவியை மிக ஆறுதலாக பாடுவார். சிறு பகுதியைப் பாடியபின் மாணாக்கர்களை ஒவ்வொருவராக அதைப் பாடுமாறு கேட்பார். தேவையான இடத்தில் திருத்தங்கள் செய்வார். இறுதியாக மாணாக்கர்கள் எல்லோரும் சேர்ந்து பாடுவார்கள். இந்தக் கிருதியின் பல்லவியை பயில சுமார் ஒரு வாரம் வரையில் எடுக்கும். தான் கற்பித்தவற்றின் குறியீட்டை (notation) கேட்டாலும் கொடுக்கமாட்டார். "என்னிடம் கற்றால் உங்களுக்கு வேண்டியவற்றை நீங்களே குறியீடு செய்யக்கூடியதாக இருக்கும்" என அவர் மாணாக்கர்களுக்கு சொல்வார்.  
டைகர் வரதாச்சாரியார் அண்ணாமலைப் பல்கலைக்கழக இசைக் கல்லூரியினதும், சென்னை அடையாறு கலாசேத்திராவினதும் முதல்வராக பணியாற்றினார்.
# டைகர் வரதாச்சாரியார்

## ஆக்கங்கள்

டைகர் வரதாச்சாரியார் தனது குருவான பட்னம் சுப்பிரமணிய ஐயரைப் பின்பற்றி பாடல்களை இயற்றி மெட்டமைத்துள்ளார். கலாசேத்திராவில் நடைபெறும் இசை நாடகங்களில் வரும் பாடல்களுக்கு அவர் மெட்டமைத்தார். அது மட்டுமன்றி, வர்ணங்கள் ஆக்குவதிலும் வல்லவராக இருந்தார். குறிப்பாக மணிரங்கு இராகத்தில் ஒரு ஜம்ப வர்ணம், தர்பார் இராகத்தில் ஒரு ஆதி தாள வர்ணம், ஸ்ரீரஞ்ஜனி இராகத்தில் ஒரு ஆதி தாள வர்ணம், சாவேரி இராகத்தில் ஒரு ஆதி தாள வர்ணம் ஆகியவற்றை ஆக்கியுள்ளார். அவரது கற்பனை சுரங்களைக் குறியீடு செய்தால் அதுவே ஒரு மெட்டாக இருக்கும்.
# டைகர் வரதாச்சாரியார்

## குணம்

"மிக்க புகழ் படைத்த கனவானாக இருந்தாலும் அவர் மிக எளிமையானவர். அவர் வெளியே செல்லும்போது நெற்றியில் நாமம் துலங்கும். கோட்டும் மேல் வஸ்திரமும் அணிந்துகொண்டு கையில் குடையுடனும், தென்னங்கீற்றினால் செய்யப்பட்ட வெற்றிலைப் பெட்டியுடனும் செல்வார். யார் வேண்டுமானாலும் அவரைக் காணலாம். ஒரு தடவையேனும் அவர் கோபித்ததை யாரும் கண்டதில்லை. எளிமையின் மறு உருவம் அவர். அவரைப் பற்றி முழுமையாகச் சொல்ல வார்த்தைகள் இல்லை." என்கிறார் அவரது மாணாக்கர்களில் ஒருவரான முனைவர் விஞ்சமூரி வரதராஜ ஐயங்கார். இவரின் புகழ்பெற்ற மாணாக்கர்களில் மற்றொருவர் எம்.டி. இராமநாதன் ஆவார்.
# டைகர் வரதாச்சாரியார்

## விருதுகள்

- சங்கீத கலாநிதி விருது 1932. வழங்கியது: மியூசிக் அகாதெமி, சென்னை
# டைகர் வரதாச்சாரியார்

## டைகர் வரதாச்சாரி தெரு

சென்னை மாநகராட்சி டைகர் வரதாச்சாரிக்கு மதிப்பளிக்கு முகமாக அடையாறு, பெசண்ட் நகர், அண்ணா காலனியில் ஒரு தெருவுக்கு அவரின் பெயரை சூட்டியுள்ளது.
# செந்தில் கோபாலன்

**செந்தில் கோபாலன்** என்பவர் **பயிர்** என்னும் கிராமப்புற மேம்பாட்டுக்கான ஒரு தன்னார்வ அமைப்பின் நிறுவனர். பயிர் இவர் உருவாக்கிய அரசு சாரா சேவை அமைப்பு ஆகும். செந்தில் குமார் கோபாலன் ரோட்டரி கிளப் சார்பில் தமிழ்நாடு சுற்றுலா செயலாளர் வி இறையன்புவிடமிருந்து இருந்து 2006ல் இருந்து சான்று பெற்றுள்ளார்.
# செந்தில் கோபாலன்

## வாழ்க்கை

இவர் இயந்திர பொறியாளர் ஆவார். செந்தில் பயிர் தொடங்குவதற்கு முன் மிச்சிகன், அமெரிக்கா லேசன் இன்க் அச்சு மற்றும் வெளியீடு பிரிவின் முழு புதிய வணிக முயற்சிகளுக்கான பொறுப்பான ஒரு தொழில்நுட்ப குழு மேலாண்மை இயக்குநராக இருந்துள்ளார். அவர் ஐபிஎம்,இந்தியா நிறுவனத்தின் மூலம் மும்பை அருகே உள்ள ஒரு உலகத்தரம் வாய்ந்த வர்த்தக அனல் மின் நிலையத்தில் பணியாற்றியுள்ளார்.
# செந்தில் கோபாலன்

## முக்கிய பணி

பயிர் நிறுவனத்தின் முக்கிய இலக்கு அனைவருக்கும் ஆரம்ப சுகாதாரமும் மற்றும் முதன்மை கல்வியும் கொடுக்க வேண்டும். திருச்சி அருகே தெண்ணூர் என்னும் கிராமத்தில் பல நற்பணிகளை செய்து வருகிறார்.
. பயிர் மூலம் தமிழ்நாட்டின் மிக பின்தங்கிய மாவட்டங்களில் உள்ள ஒரு கிராமத்தில் ஒரு மருத்துவமனை கட்டப்பட்டுள்ளது.
# செந்தில் கோபாலன்

## வெளியிணைப்புகள்

- பயிர் இனையதளம்
# அகில் பாரத் நேபாள் எக்டா சமாஜ்

**அகில் பாரத் நேபாள் எக்டா சமாஜ்** (Akhil Bharat Nepali Ekta Samaj (ABNES)) இந்தியாவில் இயங்கும் அமைப்பு ஆகும். இது இந்தியாவில் வசிக்கும் நேபாள நாட்டைச் சேர்ந்தவர்கள் தங்களது ஒற்றுமையைக் காட்டுவதற்காக ஏற்படுத்தப்பட்ட அமைப்பு ஆகும். 2002 ஆம் ஆண்டு இந்தியாவின் உள்துறை அமைச்சு இந்த அமைப்பை தீவிரவாத அமைப்பு என அறிவித்து அதைத் தடை செய்தது. அரசின் இந்த அறிவிப்பிற்குப் பின்னர் இந்த அமைப்பு தனது பெயரை மாற்றிக் கொண்டு சமூக மற்றும் கலாச்சார நிகழ்வுகளில் கவனம் செலுத்தப் போவதாக இந்த அமைப்பின் செயல் உறுப்பினரான *ஜெனார்த்தன் தாப்பா* ( Janardhan Thapa, central committee) அறிவித்தார்..
# அல்-பதர் (ஜம்மு மற்றும் காஷ்மீர்)

**அல்-பதர்** (Al-Badr, அரபி : البدر) எனும் அரபி மொழிச் சொல்லுக்கு முழு நிலவு என்று பொருள். இது ஜம்மு காஷ்மீர் பகுதியில் *ஜஸ்நீல் நிஹால்* என்பவரால் நடத்தப்படும் போராளிக்குழு ஆகும். இக்குழுவை பாகிஸ்தானின் ஐ.எஸ்.ஐ ஆரம்பித்து ஊக்குவித்து வருகிறது. தனது முந்தைய குழுவான *ஹிஸ்புல்-முஜாகிதின்*லிருந்து சுதந்திரமாக இயங்க இக்குழுவுக்கு பாகிஸ்தானின் உளவு அமைப்பு *ஐ.எஸ்.ஐ* உதவி வருகிறது.
# அல்-பதர் (ஜம்மு மற்றும் காஷ்மீர்)

## தலைமை

இப்போரளிக்குழுவானது முதலில் *அர்ஃபீன் பாய்* என்பவரால் வழிநடத்தப்பட்டது. இவர் *ஜென்னீசார் அல்லது *லுக்மான்* என்றும் அழைக்கப்பட்டார். 1998 ஆம் ஆண்டு அவரது விலகலுக்குப் பி்றகு தற்போது இக்குழுவின் தலைவராக *பகத் ஜமீன் கான்'' உள்ளார்.
# அல்-பதர் (ஜம்மு மற்றும் காஷ்மீர்)

## தடை

அல்-பதர் குழுவுக்கு இந்தியாவும் அமெரிக்காவும் தடைவிதித்துள்ளன.
# திரிபுரா புலிப்படை

**திரிபுரா புலிப்படை** (The All Tripura Tiger Force (ATTF)) இந்தியாவின் திரிபுரா மாநிலத்தில் இயங்கும் பிரிவினைவாதக் குழு ஆகும். இக்குழுவானது 1990 ஆம் ஆண்டு ஜூலை மாதம் 11 ஆம் தியதி தொடங்கப்பட்டது. திரிபுரா தேசிய தன்னார்வக்குழு உறுப்பினர்கள் இணைந்து *ரஞ்சித் தேப்பார்மா* தலமையில் இக்குழுவைத் தொடங்கினர். இந்திய அரசால் இக்குழு தீவிரவாதக் குழு என அறிவிக்கப்பட்டுள்ளது. இப்போராளிக் குழுவில் 90% பேர் இந்துகளாகவும் 10% பேர் கிறிஸ்தவர்களாகவும் உள்ளனர்.
# திரிபுரா புலிப்படை

## குறிக்கோள்

இப்போராளிக் குழுவானது,
- 1956 ஆம் ஆண்டிற்குப் பின் திரிபுராவில் குடியேறி நிரந்தரமாய்த் தங்கியுள்ள வங்காள மொழி பேசுவோரை திரிபுராவை விட்டு வெளியேற்ற வேண்டும்.
- பழங்குடியின மக்களுக்கே காணி நிலங்களைக் கொடுக்க வேண்டும்.
- 1956 ஆம் ஆண்டிற்குப் பின் குடியேறியர்களை வாக்காளர் பட்டியலில் இருந்து நீக்க வேண்டும்
போன்ற கோரிக்கைகளைக் கொண்டுள்ளது.
# புதுவை தாவரவியல் பூங்கா

**புதுவை தாவரவியல் பூங்கா** என்பது புதுச்சேரியில் சுற்றுலா வருபவர்களை பெரிதும் கவரக்கூடிய ஒரு சுற்றுலா மையம் ஆகும். புதுவை இந்திய நாட்டில் உள்ள ஒரு யூனியன் பிரதேசம் ஆகும். உள்நாட்டிலும் வெளிநாட்டிலும் இருந்தும் பலர் இங்கு சுற்றுலா வருகிறார்கள். சுற்றுலா வரும் பயணிகளைக் கவரும் பொருட்டு இங்குள்ள தாவரவியல் பூங்காவில் பல வகை செடி கொடிகள் அரிய வகை மரங்கள், இசை நடன நீருற்று, பூங்காவைச் சுற்றி வரும் ஒரு தொடர்வண்டி என பல சிறப்பு அம்சங்கள் இங்கு உள்ளன. இங்கு பல வகையான கள்ளி செடிகள் காணப்படுகின்றன.
# புதுவை தாவரவியல் பூங்கா

## அமைவிடம்

தாவரவியல் பூங்கா புதுவை புதிய பேருந்து நிலையத்தில் இருந்து 1 கிலோமீட்டர் தொலைவில் அமைந்து உள்ளது .
பேருந்து மற்றும் ஷேர் ஆட்டோ மூலம் இங்கு செல்லலாம்
புதுவை பழைய பேருந்து நிலையம் மற்றும் அன்ன சதுக்கத்தில் இருந்து சில நிமிட நடை பயணத்திலும் இங்கு சென்று அடையலாம் .
பூங்காவிற்கு வெளிய உழவர் சந்தை ,பான்லே பாலகமும் செயல் பட்டு வருகிறது
பல வகை வண்ண மீன்கள் கடல் ஆமை ஒன்றும் இங்குள்ள நீர்வாழ் காட்சிச்சாலையில் பொதுமக்கள் பார்வைக்கு வைக்கப்பட்டு உள்ளது அதனை கண்டு களிக்க கட்டணம் வசூலிக்க படுகிறது .
# புதுவை தாவரவியல் பூங்கா

## பார்வை நேரம்

சுற்றுலா வரும் பயணிகள் இங்கு பார்வை இட பார்வையாளர் நேரம் ஒதுக்க பட்டு உள்ளது
காலை :-09:00 மணிமுதல் நண்பகல் 12:45 வரை
மாலை:- 14:00 மணி முதல் 17:45 வரை
பூங்காவை சுற்றி பார்க்க கட்டணம் ஏதும் இல்லை .அனால் நீர்வாழ் காட்சிச்சாலை மற்றும் தொடர்வண்டி பயணத்திற்கு நுழைவு கட்டணம் உண்டு .
# புதுவை தாவரவியல் பூங்கா

## வரலாறு

இந்த தாவரவியல் பூங்கா இந்தியாவில் இருக்கும் தலை சிறந்த பூங்காக்களில் ஒன்றாக கருதப்படுகிறது .இதன் பரப்பளவு 22 ஏக்கர் ஆகும். இந்த பூங்கா கலோனியல் பூங்கா என்றும் முற்காலத்தில் அழைக்கபட்டது .1826 ஆம் ஆண்டு தலைசிறந்த தாவரவியலாளர் பெரோட்டேட்(C.S.PERROTET)பல அறிய மற்றும் முக்கிய தாவரங்கள் கொல்கத்தா ,சென்னை ,இலங்கை மற்றும் ரீயூனியன் தீவு ஆகிய இடங்களில் இருந்து கொண்டுவரப்பட்டது .அதாவது 1500 தாவரவகைகளை உள்ள்ளடிகியது.1831 இல் மேலும் பல மரங்கள் மற்றும் செடிகளை நட்டு புனரமைத்து புதியபொலிவு ஊட்டப்பட்டது .இவருடிய நினைவு சின்னம் பூங்காவின் உள்ளே அமைந்து உள்ளதை காணலாம் .1960 ஆம் ஆண்டு பிரெஞ்சு அரசிடம் இருந்து புதுவை முழு அதிகாரம் பெற்ற பிறகு மாநில தோட்டகலை நிர்வாகத்தின் கீழ் கொண்டுவரப்பட்டது.
இங்கு இருக்கும் பெரும்பாலான மரங்களுக்கு பெயர் பலகை உண்டு அதில் அந்த மரங்களின்
- தாவரவியல் பெயர்
- பொது பெயர்
- தமிழ் பெயர்
- தாவரத்தின் குடும்ப பெயர்
# புதுவை தாவரவியல் பூங்கா

## பூங்காவின் அங்கங்ககள்

- குழந்தைகளுக்கான தொடர்வண்டி
- ஒரு இசை நடன நீரூற்று
- ஆறு நீரூற்று
- பாறைகள் நிறைந்த ஜப்பான் தோட்டம்
- நீர்வாழ் காட்சிச்சாலை
- ஜவகர் பால்பவன்
- கல் மர பூங்கா
# புதுவை தாவரவியல் பூங்கா

## குழந்தைகளுக்கான தொடர்வண்டி

குழந்தைகளுக்கான தொடர்வண்டி1974ஆம் ஆண்டு டிசம்பர் மாதம் 3 ஆம் தேதி துவங்கபட்டது .இந்த தொடர் வண்டிக்கு புலவர் சுப்ரமணிய பாரதியார் பெயர் வைக்கபட்டது .இந்த தொடர் வண்டியில் துவகபட்டபோது இரண்டு பயனர் பெட்டிகள் மட்டும் இருந்தன நிலையத்தின் பெயர் ஜகஜீவன்ராம் என்று வைக்கபட்டது .தொடர்வண்டியின் பாதை சுமார் 0.75 கிலோமீட்டர் ஆகும்
# புதுவை தாவரவியல் பூங்கா

## நறுமண தோட்டம்

பூங்காவில் உள்ள 34 மனைகளில் 2 மனைகள் முழுவதுமாக செண்பகம் மற்றும் பாரிஜாத மரங்கள் நடபடுள்ளன ஏப்ரல் மற்றும் மே மாதங்களில் இந்த மரங்கள் பூக்க தொடங்கும் அப்போது அன்னருமணம் அங்கு வருபவர்களை எல்லை இல்ல மகிழ்ச்சியில் ஆழ்த்தும்
# புதுவை தாவரவியல் பூங்கா

## மலர் கண்காட்சி

புதுவையில் ஒவ்வொரு ஆண்டும் மலர் கண்காட்சி நடைபெறும் .1978 ஆம் ஆண்டு முதல் ஒவ்வொரு ஆண்டும் மலர் கண்காட்சி நடைபெறும். இந்த மலர் கண்காட்சி நடைபெறும் நாட்களில் பல வண்ண செடிகளும் மர வகைகளும் பார்வைக்கு வைக்கப்படும் .பிப்ரவரி அல்லது மார்ச் மாதத்தில் இந்த கண்காட்சி நடைபெறும்.இக்கண்காட்சி புதுவை அரசின் வேளாண்துறை சார்பில் நடத்தபடுகிறது .இதை புதுவை மட்டும்மின்றி உலகம் முழுவதிலும் இருந்து மக்கள் கண்டு களிகின்றனர்.
# புதுவை தாவரவியல் பூங்கா

## தானே புயலின் பொது பூங்காவில் ஏற்பட்ட பாதிப்பு

31 டிசம்பர் 2011 அன்று தானே என்ற மிக கடுமையான புயலினால் புதுவை பாதிப்புக்கு உள்ளானது .புதுவையின் பல இடங்களில் பெருத்த சேதம் ஏற்படுத்திய இந்த புயல் தாவரவியல் பூங்காவில் 300க்கும் மேற்பட்ட மரங்களை வேரோடு சிதைத்து இருந்ததது இதில் பெரிதும் வேதனை அளிக்கும் செய்தி அவற்றில் பல மரங்கள் 150 வருடங்களுக்குமேல் வாழ்ந்த மரங்கள் ஆகும் .டிசம்பர் 2013 பிறகு புயலினால் பாதிகப்பட்ட பசுமை கம்பளம் சீரமைக்க தோட்டகலை மற்றும் வேளாண்துறை சார்பில் 400 தாவரவகை நடப்பட்டு பசுமை கம்பளத்தை மேம்படுத்த திட்டம் இட பட்டது அது மட்டும் இன்றி ருத்ராட்ச மரம் ஏலக்காய் மற்றும் சில நறுமணம் தரும் மரங்கள் மட்டற்ற மரங்களுக்கு இடையிடையே நட பட்டு உள்ளன.மேலும் தோட்டகலைதுறை பல பசுமைமாற மரங்களை நடவும் அந்த மரங்கள் அருகே சில புதர் செடிகளை நடவும் திட்டம் இடப்பட்டுள்ளது .
# புதுவை தாவரவியல் பூங்கா

## ஹாலிவுட் திரைபடத்தில் தாவரவியல் பூங்கா

ஹாலிவுட் திரைப்படம் ஆன லைப் ஒப் பை (life of pie) புதுவை மையமாக கொண்ட கதையை உடைய ஒரு ஹாலிவுட் திரைப்படம் .இந்த படத்தின் முக்கியக் கதாபாத்திரம் புதுவையில் பிறந்து வளர்ந்தவராக காட்டப்படும் .அதில் பல காட்சிகள் இந்த தாவரவியல் பூங்காவில் எடுக்கப்பட்டது .இந்த திரைப்படம் பல சர்வதேசிய விருதுகளை வென்றது .இந்த படத்தின் தயாரிப்பாளர் ஆங் லீ .இந்த படத்தில் வரும் பல மிருககாட்சிச்சாலை சம்பத்தப்பட்ட பல திரைக்காட்சிகள் இந்த பூங்காவில் படமாகபட்டது .இந்த படத்தின் 30 சதவிகித காட்சிகள் புதுவையில் எடுக்கபட்டது .இந்த படத்தின் மூலம் புதுவையின் பல பகுதிகள் உலகுக்கு தெரிய வந்து உள்ளது அதில் தாவரவியல் பூங்கா ஒரு பேரு பங்கு வகிக்கிறது என்பதில் சந்தேகம் இல்லை.
# புதுவை தாவரவியல் பூங்கா

## ஜவகர் பாலர் பவன்

இங்கு குழந்தைகளுக்காக ஒரு பலர் பவன் உள்ளது .இந்த பலர் பவனில் ஒரு நூலகம் உள்ளது .அதில் அங்கிலம் ,தமிழ், ஹிந்தி போன்ற பல மொழி புத்தகம் நூற்று கணக்கில் உள்ளது .
இங்கு உள்ள வேதியல் ஆய்வு கூடத்தில் பல வேதியியல் பொருள்கள் இருக்கிறது அதனை பயன்படுத்தி மாணவர்கள் தங்கள் ஆய்வுகளை மேற்கொள்ளலாம் .
மேலும் மிருதங்கம் ,வீணை மற்றும் பல இசை கருவிகளை மாணவர்களுக்கு இங்கு கற்று தர படுகின்றன .இந்த பாலற்பவனில் கலைகளை கற்க உறுபினராக வேண்டும் .இவர் மட்டும் இன்றி கராத்தே மற்றும் தகேவண்டோ போன்ற பல போட்டிகளும் இங்கு நடைபெறும். போட்டியில் பலரும் ஆர்வமுடன் கலந்து கொள்ளுவார்கள் .இந்த ஜவகர் பாலர்பவன் பள்ளிகல்வித்துறையின் கீழ் செயல்பட்டு வருகிறது.
2010 ஆம் ஆண்டு ஜவகர் பாலர் பவன் மற்றும் பள்ளி கல்வி துறை இணைந்து கோடை கால நிகழ்ச்சிகளுக்காக பல பயிற்சிகளை கொடுத்தது அதில் வாய்பாட்டு,வயலின் ,வீணை ,மிருதங்கம்,கிதார்,இசைவிசைபலகை ,மேளம் ,பரதம்,ஓவியம் ,தையல்கலை,கிரிக்கெட் ,சதுரங்கம் ,வலைபந்து அடங்கும் .2006ஆம் ஆண்டு பாலர் பவனில் பயலும் மாணவர்களுக்கு இலவசமாக ரொட்டியும் பாலும் வழங்கப்பட்டது .பால்பவன் சேர்ந்த மாணவர்கள் அவர்களுக்கு மிக பெரும் பெருமையை தேடி தந்து உள்ளனர் .இந்த பாலர் பாவனை சேர்ந்த ரேவதி என்ற புதுடெல்லியில் நடைபெற்ற நிகழ்ச்சியில் பங்குபெற்று பாலஸ்ரீ பட்டம் பெற்றார் .இந்த பாலஸ்ரீ பட்டம் அவருக்கு பரதநாட்டியத்திற்காக வழங்கப்பட்டது . மேலும் மொங்கோலியா நாட்டில் நடைபெற்ற சர்வதேச குழந்தைகள் சபையில் இங்கு இருந்து 5 குழந்தைகள் பங்கு பெற்றனர்
# புதுவை தாவரவியல் பூங்கா

## கல் மர படிமங்கள் (அ) தொல்லுயிர் எச்சம் பூங்கா

பல நூறு ஆண்டுகளுக்கு முன்னால் இருந்த மரங்கள் தட்ப வெட்ப மாறுதல்களால் கல் மர படிமங்களாக மாறிவிடுகின்றன. இப்பூங்காவில் காணப்படும் இத்தகைய கல்மரங்கள் புதுவைக்கு அருகில் உள்ள திருவக்கரை பகுதியிலிருந்து கொண்டு வர பட்டவை ஆகும் .
# வலைவாசல்:வானியல்/சிறப்புப்படம்/5

<font style=allign=>**டிஸ்கவரி விண்ணோடம்** என்பது ஐக்கிய அமெரிக்காவின் விண்வெளி ஆய்வு நிறுவனமான நாசாவின் ஓய்வு பெற்ற மூன்று விண்ணோடங்களில் ஒன்றாகும். 1984இல் டிஸ்கவரி விண்ணோடம் முதன் முதலில் செலுத்தப்பட்டது. இது விண்ணில் பல ஆய்வுகளையும் அனைத்துலக விண்வெளி நிலையத்தை அமைக்கும் பணியிலும் ஈடுபட்டுள்ளது. ஹபிள் தொலைநோக்குக் கருவி முதன் முதலில் டிஸ்கவரி மூலமே விண்ணுக்கு எடுத்துச் செல்லப்பட்டது.
</font>
# வலைவாசல்:வானியல்/சிறப்புப்படம்/6

<font style=allign=>சூரியனுக்கும் பூமிக்கும் இடையே நிலவு செல்லும் போது, பூமியிலிருந்து காண்கையில் சூரியனும் நிலவும் வான் இணையலில் இருந்தால் சூரிய கிரகணம் ஏற்படும். இது ஓர் அமாவாசை நாளன்று தான் ஏற்படும். இதனால் சூரியன் முழுவதுமோ அல்லது ஒரு பகுதியோ மறைக்கப்படும். படத்தில் ஒரு சூரிய கிரகணத்தின் படிப்படியான நிலைகள் காட்டப்பட்டுள்ளன.
</font>